Cordobassa syntynyt ja uransa aloittanut Hervas on pelannut pääosin Espanjassa. Hän on myös esiintynyt Sevillan paidassa yhdeksässä LaLigan ottelussa. Kotimaansa lisäksi Hervas on edustanut Brisbane Roaria Australiassa, sekä Želježnicaria Bosnian ja Hertsegovinan ylimmällä sarjatasolla.

Viimeisimpänä 178-senttinen keskikenttämies on nähty Merida AD:n riveissä Espanjan kolmannella sarjatasolla. Hongassa Hervas ottaa käyttöönsä pelinumeron 8.

- Javi on haettu ensisijaisesti kuutospaikalle Portelan jättämää aukkoa paikkaamaan. Kokenut ja korkealla tasolla pelannut kaveri. On usein ollut joukkueessaan suuressa roolissa ja tulee meille suoraan keskeltä pelikautta, eli pelituntuma on hyvä, kertoo Hongan manageri Hexi Arteva espoolaisseuran verkkosivuilla.

Obradovic, 28, on edustanut urallaan monia eri seuroja, niin Serbian, Kreikan, Bosnian ja Hertsegovinan, kuin Ukrainankin sarjoissa. 187-senttisen serbin viimeisin seura on Ukrainan pääsarjan PFK Stal.

- Obran osalta olen todella iloinen, että hän valitsi juuri meidät. Tiedämme, että hänellä oli tarjouksia pöydällään useampia, mutta saimme tässä prosessissa tukea pelaajan oman valinnan varmistamiseen usealta eri taholta. Tulee meille ensisijaisesti ysipaikalle, mutta hänellä on myös kyky pelata hieman laajempaakin hyökkäyspään roolia, jatkaa Arteva.